21. september 2020

2020-6875

|  |
| --- |
|  |
| Til høringsparterne  |

Høring over udkast til bekendtgørelse om ændring af bekendtgørelse om beboerrepræsentation

Transport- og Boligministeriet sender hermed udkast til bekendtgørelse om ændring af bekendtgørelse nr. 709 af 9. september 1997 om beboerrepræsentation i høring.

Det foreslås, at beløbet, der kan opkræves til dækning af udgifter, som følger af beboerrepræsentanternes arbejde i ejendommen, forhøjes fra 352 kr. (2020-niveau) til 500 kr. for hver beboelseslejlighed. Beløbet reguleres årligt efter udviklingen i nettoprisindekset.

Denne del af ændringsbekendtgørelsen er en udmøntning af den boligpolitiske aftale af 30. januar 2020 om initiativer mod kortsigtede investeringer i private udlejningsejendomme.

Endvidere foreslås, at der indsættes en regel om beboerrepræsentanternes tegningsret samt om vedtægtsmæssige forhold i bekendtgørelsen. Det foreslås således, at det fastsættes i bekendtgørelsen, at beboerrepræsentanterne tegner beboerrepræsentationen i forening udadtil.

Samtidig foreslås, at det af bekendtgørelsen fremgår, at bekendtgørelsen udgør beboerrepræsentationens vedtægter i det omfang, andet ikke er besluttet.

Formålet med disse ændringer er at sikre, at der er det fornødne retsgrundlag for, at beboerrepræsentanterne kan oprette bankkonti for beboerrepræsentationen, herunder i relation til hvidvasklovgivningen.

Høringsmaterialet vil blive gjort tilgængeligt på Høringsportalen.dk.

Transport- og Boligministeriet skal venligst bede om eventuelle bemærkninger til lovforslagene **senest fredag den 2. oktober 2020.**

Høringssvar bedes sendt til trm@trm.dk.

Spørgsmål vedrørende høringen kan stilles til Martin Preisler Knudsen, 23 47 42 55, mpk@trm.dk.

Med venlig hilsen

Martin Preisler Knudsen